LIETUVIŲ KALBOS IR LITERATŪROS ILGALAIKIO PLANO RENGIMAS
Dėl ilgalaikio plano formos susitaria mokyklos bendruomenė, tačiau nebūtina siekti vienodos formos. Skirtingų dalykų ar dalykų grupių ilgalaikių planų forma gali skirtis, svarbu atsižvelgti į dalyko(-ų) specifiką ir sudaryti ilgalaikį planą taip, kad jis būtų patogus ir informatyvus mokytojui, padėtų planuoti trumpesnio laikotarpio (pvz., pamokos, pamokų ciklo, savaitės) ugdymo procesą, kuriame galėtų būti nurodomi ugdomi pasiekimai, kompetencijos, sąsajos su tarpdalykinėmis temomis. Pamokų ir veiklų planavimo pavyzdžių galima rasti Lietuvių kalbos ir literatūros bendrosios programos (toliau – BP) įgyvendinimo rekomendacijose. Planuodamas mokymosi veiklas mokytojas tikslingai pasirenka, kurias kompetencijas ir pasiekimus ugdys atsižvelgdamas į konkrečios klasės mokinių pasiekimus ir poreikius. Šį darbą palengvins naudojimasis Švietimo portale pateiktos BP atvaizdavimu su mokymo(si) turinio, pasiekimų, kompetencijų ir tarpdalykinių temų nurodytomis sąsajomis. 
Kompetencijos nurodomos prie kiekvieno pasirinkto koncentro pasiekimo: Lietuvių kalba ir literatūra.
Spustelėjus pasirinktą pasiekimą atidaromas pasiekimo lygių požymių ir pasiekimui ugdyti skirto mokymo(si) turinio citatų langas: Lietuvių kalba ir literatūra.
Tarpdalykinės temos nurodomos prie kiekvienos mokymo(si) turinio temos. Užvedus žymeklį ant prie temų pateiktos piktogramos, atsiveria langas, kuriame matoma tarpdalykinė tema ir su ja susieto (-ų) pasiekimo (-ų) ir (ar) mokymo(si) turinio temos (-ų) citatos: Lietuvių kalba ir literatūra.
Pateiktame ilgalaikio plano pavyzdyje nurodytas preliminarus 70 procentų Bendruosiuose ugdymo planuose Lietuvių kalbai ir literatūrai numatytų valandų paskirstymas:
· stulpelyje Mokymo(si) turinio tema pateiktos su BP susietos temos ar probleminiai klausimai, kuriuos mokytojas gali papildyti ar pakeisti savo nuožiūra;
· stulpelyje 70 proc. val. nurodytas galimas nagrinėjant temą pasiekimams ugdyti skirtų valandų skaičius. Lentelėje nurodytą valandų skaičių mokytojas gali keisti atsižvelgdamas į mokinių poreikius, pasirinktas mokymosi veiklas ir ugdymo metodus;
· stulpelyje 30 proc. val. mokytojas, atsižvelgdamas į mokinių poreikius, pasirinktas mokymosi veiklas ir ugdymo metodus, gali nurodyti, kaip paskirsto valandas laisvai pasirenkamam turiniui;
· stulpelyje Galimos mokinių veiklos pateiktas veiklų sąrašas, kurį mokytojas gali papildyti ar keisti atsižvelgdamas į mokinių poreikius ir pasirinktus ugdymo metodus;
· stulpelyje Kompetencijos nurodytos galimos kompetencijos, kurias mokytojas gali papildyti ar pakeisti atsižvelgdamas į pamokos kontekstą;
· stulpelyje Pasiekimai raidėmis ir skaičiais nurodyti pasiekimai, kuriuos mokytojas gali papildyti ar keisti atsižvelgdamas į konkrečios klasės mokinių pasiekimus ir poreikius, pasirinktą mokymosi turinį ir veiklas. Lentelėje raide (pavyzdžiui, A) žymima pasiekimų sritis, raide ir pirmuoju skaičiumi (pavyzdžiui, A1) – pasiekimų grupė, antruoju skaičiumi – pasiekimas, trečiuoju skaičiumi (3) – pagrindinis pasiekimų lygis;
· stulpelyje Tarpdalykinės temos nurodytos galimos tarpdalykinės temos, kurias mokytojas gali papildyti ar pakeisti atsižvelgdamas į pamokos kontekstą: Tarpdalykinės temos bendrosiose programose;
· simboliu * pažymėtos nuorodos į SMP ir kitus šaltinius, kurie nėra parengti NŠA.
30 procentų mokymosi laiko paskirsto mokytojas, atsižvelgdamas į mokinių poreikius, pasiekimus, pasirinktą mokymo(si) turinį ir veiklas. Šis laikas gali būti skiriamas: žinioms ir gebėjimams įtvirtinti ar gilinti, sudėtingesnėms temoms, kurioms įprasto laiko nepakanka, nagrinėti, mokinių žinių ir gebėjimų spragoms šalinti, tarpdalykinėms temoms plėtoti, projektinėms ir kitoms pažintinėms, kūrybinėms veikloms organizuoti.
Pasiekimų sritys
Per visas pamokas ugdomi Lietuvių kalbos ir literatūros bendrojoje programoje numatytų sričių pasiekimai:
1. Kalbėjimas, klausymas ir sąveika (A): A1. Aktyviai klausosi sakytinio teksto; A2. Dalyvauja įvairiose komunikavimo situacijose, klausosi ir kalba, atsižvelgdamas į situaciją, tikslą, adresatą; A3. Tinkamai vartoja kalbinės raiškos priemones, laikosi kalbos normų; A4. Taiko klausymosi ir kalbėjimo strategijas.
2. Skaitymas, teksto supratimas ir literatūros bei kultūros pažinimas (B): B1. Skaito įvairaus pobūdžio tekstus, naudojasi įvairiais informacijos šaltiniais, randa informaciją; B2. Aptaria skaitomus tekstus, analizuoja, interpretuoja, daro išvadas, remdamasis literatūros žiniomis; B3. Vertina skaitomų tekstų turinį ir raišką; B4. Taiko skaitymo strategijas; B5. Atskleidžia filologinį ir kultūrinį išprusimą; B6. Dalyvauja kultūriniame ir visuomeniniame gyvenime.
3. Rašymas ir teksto kūrimas (C): C1. Kuria tekstus, atsižvelgdamas į rašymo tikslą, adresatą ir komunikavimo situaciją; C2. Kuria tinkamos struktūros tekstus, rašo taisyklinga ir stilinga kalba; C3. Taiko rašymo strategijas.
4. Kalbos pažinimas (D): D1. Taiko fonetikos ir kirčiavimo žinias; D2. Taiko leksikos, žodžių darybos, morfologijos ir rašybos žinias; D3. Taiko sintaksės ir skyrybos žinias; D4. Taiko žinias apie tekstą ir teksto stilistiką; D5. Taiko kalbos pažinimo strategijas; D6. Analizuoja ir vertina kalbos funkcionavimą visuomenėje.
Mokinių pasiekimų raida Lietuvių kalbos ir literatūros bendrojoje programoje aprašoma pagal pasiekimų sritis, pateikiant mokinių pagrindinio lygio pasiekimus kas dvejus metus. Kad mokinių įgūdžiai nuosekliai tobulėtų, ugdymo procese svarbu užtikrinti visų pasiekimų sričių dermę ir vidinę lietuvių kalbos ir literatūros dalyko integraciją, todėl bet koks jų skirstymas yra sąlyginis.
Kalbinių sričių integravimas
Programoje pabrėžiama, kad per lietuvių kalbos ir literatūros pamokas ugdomos visos keturios pasiekimų sritys – kalbėjimas, klausymas ir sąveika (A), skaitymas, teksto supratimas ir literatūros bei kultūros pažinimas (B), rašymas ir teksto kūrimas (C), kalbos pažinimas (D). Ilgalaikiame plane jos siejamos su kalbos pažinimo ir skaitymo, literatūros ir kultūros pažinimo temomis, problematika ir veiklomis. Kalbinių veiklų tematika ir problematika integruojama su skaitomais ir nagrinėjamais grožiniais ir negrožiniais, kitais analizuojamais kultūros tekstais.
Tarpdalykinis integravimas
Planuojant ugdymo turinį naudinga numatyti ne tik vidinę dalyko, bet ir tarpdalykinę integraciją. Tarpdalykinės temos skaitmeniniame Lietuvių kalbos ir literatūros bendrosios programos formate pateiktos prie kiekvienos mokymo(si) turinio temos, todėl ilgalaikiame plane esant poreikiui pravartu numatyti tą tarpdalykinę integraciją, kuri aktualiausia konkrečiai mokyklai, klasei. 
Planuojamas turinys ir tekstų atrankos kriterijai
Mokymosi turinio temų tvarką, planuodamas pamokų ciklą, numato pats mokytojas. Planuodamas pamokų ciklą mokytojas taip pat planuoja pasiekimus ir kompetencijas, kurios bus ugdomos šiame cikle, gali planuoti mokymo(si) veiklas, jų vertinimą ir didaktines priemones. Skaitmeninėje Lietuvių kalbos ir literatūros bendrojoje programoje pateikta patogi lietuvių kalbos ir literatūros ugdymo sričių, kompetencijų, pasiekimų ir jų raidos sąsaja, todėl mokytojas pats turėtų nuspręsti, kokia apimtimi jos gali būti pateikiamos ilgalaikiame plane. Dėl skaitomų kūrinių (ištraukų) kiekio, atsižvelgdamas į mokinių poreikius ir galimybes, sprendžia mokytojas, savo nuožiūra pasirenkantis, kokius kūrinius arba jų ištraukas tikslinga nagrinėti, svarbiausia, kad grožiniai ir negrožiniai kūriniai atitiktų programoje nurodytus tekstų atrankos kriterijus – būtų meniškai vertingi, atitiktų mokinių amžių, aktualijas. Renkantis kūrinius, rekomenduojama išlaikyti pusiausvyrą tarp lietuvių ir verstinės literatūros, tarp klasikinių ir šiuolaikinių kūrinių, atskleisti mokiniams ir žanrų įvairovę, kad mokinys formuotųsi vientisą literatūros ir kultūros vaizdą. Atsižvelgiant į mokinių pasiūlymus, poreikius ir pomėgius bei kitas aplinkybes, siūlomi skaityti kūriniai mokytojo gali būti koreguojami. Ilgalaikio plano pavyzdyje pateiktos nuorodos į skaitmeninėje Lietuvių kalbos ir literatūros bendrojoje programoje pateiktą rekomenduojamų literatūros ir kultūros kūrinių sąrašą, kad mokytojas galėtų patogiai atsirinkti autorius ir kūrinius, kuriuos planuoja nagrinėti per lietuvių kalbos ir literatūros pamokas.


Vertinimas
Ugdymo procese vyrauja formuojamasis (ugdomasis) vertinimas: nuolat stebima ir analizuojama mokinių veikla, teikiamas žodinis ir rašytinis grįžtamasis ryšys, aptariami praktiniai, kūrybiniai ir rašto darbai, fiksuojama individuali pažanga. Vertinimo informacija naudojama tolesnėms mokymosi veikloms planuoti ir koreguoti. Mokiniai mokomi įsivertinti savo pasiekimus, teikti grįžtamąjį ryšį vieni kitiems, atpažinti stipriąsias sritis ir numatyti tobulintinus gebėjimus. Mokymosi laikotarpio (temos, ciklo, kurso, trimestro, pusmečio, metų) pabaigoje atliekamas apibendrinamasis vertinimas – tai mokytojo sprendimas apie mokinio pasiekimus. Pagrindiniame ugdyme pažymiu vertinami mokinių pasiekimai siejami su pasiekimų lygių požymiais, nustatytais Lietuvių kalbos ir literatūros bendrojoje programoje: slenkstinis (I) lygis – 4, patenkinamas (II) lygis – 5–6, pagrindinis (III) lygis – 7–8, aukštesnysis (IV) lygis – 9–10. Vertinant mokinio pasiekimus svarbu atsižvelgti į visas keturias pasiekimų sritis: kalbėjimą, klausymą ir sąveiką; skaitymą, teksto supratimą ir literatūros bei kultūros pažinimą; rašymą ir teksto kūrimą; kalbos pažinimą. Siūloma, kad kiekvienos iš šių sričių vertinimas sudarytų ne mažiau kaip 25 proc. galutinio įvertinimo. Vertinimas turi suteikti mokiniui informaciją apie pasiekimus ir padėti numatyti ilgalaikius mokymosi tikslus. Svarbu, kad vertinimas būtų planuojamas kartu su ugdymo procesu. Planuojant vertinimą remiamasi Lietuvių kalbos ir literatūros bendrosios programos reikalavimais ir išsikeltais tikslais. Mokytojas pirmiausia turi atsižvelgti į vertinimo tikslą, parinkti jį atitinkančius vertinimo būdus, numatyti užduoties apimtį, laiką, vertinimo kriterijus, vertinimo informacijos pateikimo mokiniams formą. Su mokiniais svarbu aptarti bendriausius užduoties atlikimo kriterijus: 
• kas turi būti padaryta, kad užduotis būtų atlikta;
• koks darbas yra laikomas kokybišku; 
• kokie kriterijai lems darbo įvertinimą.
Vertinamas ne tik galutinis mokymosi rezultatas, bet ir mokymosi procesas. Tokia vertinimo nuostata skatina mokinio saviugdą ir mokymosi motyvaciją, padeda augti jo savimonei ir savivertei, leidžia patirti mokymosi sėkmę. Išsamiau – Pasiekimų vertinimas.
Šis planas yra tik vienas iš pavyzdžių, kaip galima sudaryti ilgalaikį planą. Mokytojai gali rinktis ir kitokius mokymosi medžiagos grupavimo principus, planai gali skirtis konkretumu, detalumu.


LIETUVIŲ KALBOS IR LITERATŪROS ILGALAIKIO PLANO 9 (I GIMNAZIJOS) KLASEI PAVYZDYS

Bendra informacija:
Mokslo metai – 2026–2027 m. m.
Klasė: 9 (I gimnazijos) klasė
Pamokų skaičius per savaitę: 4 pamokos 
Pamokų skaičius per mokslo metus: iš viso 144 pamokos (privalomam mokymo(si) turiniui įgyvendinti skiriamos 100–105 pamokos; mokytojo nuožiūra paskirstomam mokymosi laikui – 39–44 pamokos). Šiame plane 100 pamokų skiriama privalomam mokymo(si) turiniui, 44 pamokos – mokytojo nuožiūra įgyvendinamam turiniui. Rekomenduojama pamokas paskirstyti tokiu būdu: 2 savaitinės pamokos (per metus – 72 pamokos) skiriamos skaitymui, teksto supratimui, literatūros ir kultūros pažinimui bei rašymui ir teksto kūrimui, 2 savaitinės pamokos (per metus – 72 pamokos) – skiriamos kalbos pažinimui, kalbėjimui, klausymui ir sąveikai. Toks skirstymas yra sąlyginis – per visas pamokas ugdomi Lietuvių kalbos ir literatūros programoje numatytų sričių pasiekimai.
Vertinimas: Mokinių pažanga ir pasiekimai vertinami vadovaujantis mokyklos mokinių pažangos ir pasiekimų vertinimo tvarka. Ugdymo procese taikomas formuojamasis, mokymosi laikotarpio (temos, ciklo, trimestro, pusmečio, metų) pabaigoje – apibendrinamasis vertinimas.
Galima tarpdalykinė integracija: Lietuvių kalba ir literatūra integruojama su etika, istorija, geografija, daile, muzika, teatru, technologijomis, informatika, fizika, matematika, pilietiškumo pagrindais, užsienio kalbomis.
Kompetencijų ugdymas: Įgyvendinant lietuvių kalbos ir literatūros programą ugdomos šios kompetencijos: kultūrinė, pažinimo, komunikavimo, kūrybiškumo, pilietiškumo, socialinė, emocinė ir sveikos gyvensenos bei skaitmeninė: Kompetencijų ugdymas.
Vadovėliai (pasirenkami atsižvelgiant į mokykloje naudojamą komplektą): 
Michailovienė, Lina, Ganusauskienė, Audronė, Muzikevičiūtė, Živilė (2024). Lietuvių kalba. Vadovėlis 9 (I gimnazijos) klasei, 1–2 dalys. Serija „Horizontai“. Šviesa.
Dumčiuvienė, Violeta, Dulevičienė, Vilma (2023). Literatūra. Vadovėlis 9 (I gimnazijos) klasei, 1–2 dalys. Serija „Horizontai“. Šviesa.
Jasaitienė, Greta, Smetonienė, Irena (2025). Lietuvių kalba. Vadovėlis 9 (I gimnazijos) klasei. Baltos lankos Klett.
Kanišauskaitė, Irena, Šervenikaitė, Nijolė, Šilanskienė, Aušra, Žukas, Saulius (2023–2024). Literatūra. Vadovėlis 9 (I gimnazijos) klasei, I–II dalys. Baltos lankos Klett.
Mokymosi priemonės: 
SMP Lietuvių kalba ir literatūra 9–10 (I–II gimnazijos) ir III–IV gimnazijos klasėms (2024). Nacionalinė švietimo agentūra.
SMP Lietuvių kalba ir literatūra 9–10 kl. (2014). Nacionalinė švietimo agentūra.
SMP Lituanistinio švietimo įstaigoms. Pradinis ir pagrindinis ugdymas (2022). Nacionalinė švietimo agentūra.
SMP OPIQ: Lietuvių kalba. 9 kl. (2023). Baltos lankos Klett. 
SMP OPIQ: Literatūra. 9 kl., I–II dalys (2023). Baltos lankos Klett. 
Poderienė, Nida, Vaičiakauskienė, Sonata (2018). Specialieji moduliai aukštesniųjų gebėjimų mokiniams. Lietuvių kalba. Nacionalinė švietimo agentūra. Priemonė, skirta mokiniams, turintiems aukštesniųjų gebėjimų.

	Mokymo(si) priemonės  
(vadovėlis, SMP ir kita metodinė medžiaga) 

	I CIKLAS. ĮVADAS. KARTOJIMAS IR ĮTVIRTINIMAS

	1.
	Ko mokysimės devintoje klasėje?
	1
	
	Mokiniai susipažįsta su 9 (I gimnazijos) klasės lietuvių kalbos ir literatūros mokymosi turiniu, mokymo(si) priemonėmis, vertinimu ir įsivertinimu, aptaria kalbėjimo, skaitymo ir rašymo prasmingumą ir naudą. Susitaria dėl darbo lietuvių kalbos ir literatūros pamokose, įvardija savo lūkesčius, išsikelia mokymosi tikslą ir numato būdus, kaip jo sieks.
	Komunikavimo, Pažinimo, 
SESG
	A2.1.3, A2.5.3, A4.2.3
	Darnus vystymasis: mokymasis visą gyvenimą, sveikata, sveika gyvensena.
Kultūrinis identitetas ir bendruomeniškumas: gimtoji kalba, kultūrų įvairovė
	Lietuvių kalbos ir literatūros vadovėliai, mokymosi priemonės; vertinimo ir įsivertinimo kriterijai, mokymosi tikslų klausimai.

Lietuvių kalbos ir literatūros pagrindinio ugdymo bendrosios programos įgyvendinimo rekomendacijos; 
Metodinis leidinys kalbų (gimtųjų ir užsienio) mokytojų dalykinėms kompetencijoms tobulinti; Specialieji moduliai aukštesniųjų gebėjimų turintiems vaikams. Mokytojo aplankas; Metodinė priemonė „Apmąstyk ir veik. Refleksijos metodai ir rekomendacijos“ ir kiti ištekliai.

	2.
	Skaitymo patirtys ir rekomenduojami skaitiniai
	2
	
	Mokiniai pristato perskaitytą ar klausytą knygą, išsako ir pagrindžia savo nuomonę, atsako į klausimus, klausosi kitų pristatymų ir dalijasi skaitymo patirtimi. Susipažįsta su 9 (I gimnazijos) klasėje rekomenduojamų  skaitinių sąrašu, apmąsto skaitymo patirtį, numato skaitymo tikslus.
	Komunikavimo, Kultūrinė, Pažinimo, 
SESG
	A2.1.3, A2.5.3, A4.2.3, B3.1.3, B4.5.3
	Kultūrinis identitetas ir bendruomeniškumas: gimtoji kalba, kultūrų įvairovė, kultūros paveldas.
Darnus vystymasis: mokymasis visą gyvenimą
	Perskaitytos ar klausytos knygos, 9 klasėje rekomenduojami skaitiniai, skaitytojo dienoraštis.











Formuojamasis vertinimas.

	3.
	Kartojimas, įtvirtinimas ir įsivertinimas
	4
	
	Mokiniai kartoja ir taiko 8 klasėje įgytas lietuvių kalbos ir literatūros žinias: klausosi ir kalba, skaito grožinius ir negrožinius tekstus, atrenka ir apibendrina informaciją, kuria ir redaguoja tekstą, taiko išmoktas gramatikos, rašybos ir skyrybos taisykles. Atlieka integruotas diagnostines užduotis, įsivertina ir aptaria, ką dar reikia įtvirtinti.
	Komunikavimo, Kultūrinė, Pažinimo, 
SESG
	A2.1.3, A4.2.3, B1.4.3, B4.5.3, C2.2.3, C3.3.3, D2.1.3, D3.1.3, D3.3.3 
	Kultūrinis identitetas ir bendruomeniškumas: gimtoji kalba, kultūrų įvairovė.
Darnus vystymasis: mokymasis visą gyvenimą, sveikata, sveika gyvensena
	Trumpi grožiniai ir negrožiniai tekstai, vaizdo ir garso įrašai, rašybos ir skyrybos atmintinės, žodynai, integruotos diagnostinės kartojimo ir įsivertinimo užduotys.

Lietuvių kalbos raštingumo ugdymo užduotys. Diktantai

Lietuvių kalbos užduočių komplektai 5–8 klasėms. Atpasakojimai

Skaitome suprasdami 9–10 klasei



Atliekamos diagnostinės užduotys, taikomas formuojamasis vertinimas.

	II CIKLAS. ŽMOGUS IR JO PASIRINKIMAI

	Skaitymas, teksto supratimas ir literatūros bei kultūros pažinimas1

	4.
	Žmogus ir jo pasirinkimai. Pagrindiniai prozos žanrai, jų ypatumai. Prozos analizės ir interpretacijos pagrindai
Įvairių laikotarpių lietuvių ir verstinė proza 
	9
	
	Mokiniai skaito ir nagrinėja įvairių laikotarpių lietuvių ir verstinės prozos kūrinius ar jų ištraukas. Mokosi analizuoti ir interpretuoti prozos kūrinį: aptaria žanrą, temą, problemas, idėjas, veikėjus, jų charakterius ir pasirinkimus, siužetą, pasakotoją, laiką, erdvę, meninę raišką ir potekstes. Sieja kūrinį su istoriniu, socialiniu ir kultūriniu kontekstu, lygina kūrinius pasirinktais aspektais, savo įžvalgas pagrindžia tekstu, cituoja, perfrazuoja, vartoja literatūros sąvokas.
	Komunikavimo, Pažinimo, Kultūrinė, 
SESG
	B2.1.3, B2.2.3, B2.3.3, B2.4.3, B2.5.3,
B2.6.3, B2.8.3, B4.2.3
	Asmens galios: idėjos, asmenybės.
Kultūrinis identitetas ir bendruomeniškumas: kultūros paveldas, kultūrų įvairovė
	32.2.4.1 rekomenduojami ir kiti pasirinkti kūriniai, garso ir vaizdo įrašai, literatūros sąvokos, analizės ir interpretacijos atmintinės, skaitymo ir teksto supratimo užduotys.
SMP „Lietuvių kalba ir literatūra 9–10 (I–II) klasėms“: Skaitymas, teksto supratimas ir literatūros bei kultūros pažinimas

Skaitome suprasdami 9–10 klasei

Informacinė medžiaga: Kūrinio interpretacijos praktika (B. Vilimaitė, „Brolis ir sesuo“)*; Bitės Vilimaitės teksto poetika*

Metodinė medžiaga: Skaitymo strategijos*; Teksto suvokimas ir meninių raiškos priemonių pažinimas*; Prozos analizės pagrindai; Atidaus skaitymo ir analizės principai

Skaitmeninė biblioteka: B. Radzevičius, Link Debesijos, G. de Mopasanas, Pjeras ir Žanas*

Knygų ir kūrėjų pristatymai: Mopasanas*

Virtualios pamokos: 
Paslaptinga žmogaus prigimtis (J. V. Gėtė, H. Melvilis, K. Abė)*

Literatūros ratai: K. Boruta, Baltaragio malūnas; O. Vaildas, Doriano Grėjaus portretas; Dž. D. Selindžeris, Rugiuose prie bedugnės; V. Krėvė, Skerdžius; I. Meras, Lygiosios trunka akimirką; G. de Mopasanas, Simono tėtis; Dž. Orvelas, Gyvulių ūkis; I. Šeinius, Kuprelis

Formuojamasis vertinimas.

	Kalbos pažinimas

	5.
	Kalba kaip socialinis, kultūrinis ir istorinis reiškinys. Lietuvių kalba kaip nacionalinė ir valstybinė kalba. Kalbos norminimo svarba. Globalizacijos procesų poveikis lietuvių kalbai. Dvikalbystė ir daugiakalbystė. Dabartinė lietuvių kalbos padėtis
	4
	
	Mokiniai aptaria lietuvių kalbos statusą, susipažįsta su Lietuvos Respublikos Konstitucijos 14 straipsniu, Valstybinės kalbos įstatymu ir VLKK veikla, aiškinasi kalbos norminimo svarbą. Nagrinėja globalizacijos, dvikalbystės, daugiakalbystės ir technologijų poveikį kalbos vartosenai, atpažįsta ir taiso nenorminius skolinius. Atlieka kalbos vartojimo tyrimą, apibendrina rezultatus ir diskutuoja apie dabartinę lietuvių kalbos padėtį.
	Komunikavimo, Pažinimo, Pilietiškumo, Kultūrinė, Skaitmeninė
	D2.2.3, D5.2.3, D5.3.3
	Kultūrinis identitetas ir bendruomeniškumas: gimtoji kalba, kultūrų įvairovė, kultūros raida, medijų raštingumas.
Darnus vystymasis: mokymasis visą gyvenimą
	Lietuvos Respublikos Konstitucijos 14 straipsnis, Valstybinės kalbos įstatymas, VLKK informacinė medžiaga ir elektroniniai ištekliai, žodynai ir skaitmeniniai kalbos ištekliai, E.KALBA, kalbos pažinimo užduotys. 
SMP „Lietuvių kalba ir literatūra 9–10 (I–II) klasėms“: Kalba kaip socialinis, kultūrinis ir istorinis reiškinys

Skaitmeniniai žodynai*

Specialieji moduliai: Dabartinė lietuvių kalbos situacija

Informacinė medžiaga: Valstybinės kalbos įstatymas*; 
Kalbos kitimas ir jo priežastys*; Kalbinį visuomenės elgesį reguliuojantys dokumentai*

Formuojamasis vertinimas.

	Kalbėjimas, klausymas ir sąveika

	6.
	Informavimas ir aiškinimas žodžiu. Viešojo kalbėjimo ypatumai. Informacinė ir aiškinamoji kalba.
	2
	
	Mokiniai aptaria viešojo kalbėjimo ypatumus, klausosi sakytinių tekstų, aptaria jų turinį, pagrindinę mintį, struktūrą, raišką ir poveikį adresatui. Pasirenka su ciklo kūriniais susijusią aktualią temą, renka informaciją, planuoja ir sako trumpą informacinę ar aiškinamąją kalbą, derina žodinę ir nežodinę informaciją, klausydamiesi pasižymi svarbiausius teiginius.
	Komunikavimo, Pažinimo, 
Kultūrinė, Skaitmeninė, SESG
	A1.1.3, A1.2.3, A2.1.3, A2.2.3, A2.4.3, A3.1.3, A4.2.3, A4.3.3
	Kultūrinis identitetas ir bendruomeniškumas: gimtoji kalba, kultūrų įvairovė, medijų raštingumas.
Darnus vystymasis: mokymasis visą gyvenimą, sveikata, sveika gyvensena, ugdymas karjerai
	Informacinių ir aiškinamųjų kalbų garso ir vaizdo įrašai, viešosios kalbos rengimo planas, skaitmeninės pristatymo priemonės.

SMP „Lietuvių kalba ir literatūra 9–10 (I–II) klasėms“: Kalbėjimas, klausymas ir sąveika

Z. Nauckūnaitė, „Iškalbos mokymas“ (181–198 p.): Kalbų rūšys
Metodinė medžiaga: Viešojo kalbėjimo gebėjimai*

Informacinė medžiaga: Kaip atsikratyti viešojo kalbėjimo baimės?*






Formuojamasis vertinimas.

	Rašymas ir teksto kūrimas

	7.
	Informavimas ir aiškinimas raštu. Aiškinamasis tekstas. Teksto komponavimas ir loginiai ryšiai. Rašinys
	2
	
	Mokiniai, remdamiesi kalbėjimo veikloje sukaupta medžiaga, pasirenka su nagrinėjamais kūriniais ir aktualiomis problemomis susijusią temą ar klausimą. Komponuoja aiškinamuosius tekstus, jų struktūrą grindžia loginiais ryšiais. Planuoja rašinį, rašo, redaguoja, įsivertina pagal sutartus kriterijus.
	Komunikavimo, Pažinimo, 
Kultūrinė,
Kūrybiškumo, SESG
	C1.3.3, C2.1.3, C3.1.3, C3.2.3. 
	Kultūrinis identitetas ir bendruomeniškumas: gimtoji kalba, kultūrų įvairovė.
Darnus vystymasis: mokymasis visą gyvenimą, sveikata, sveika gyvensena
	Aiškinamųjų tekstų pavyzdžiai, rašinio planas, aiškinamųjų tekstų struktūros (klausimas – atsakymas, teiginys – pavyzdys, priežastis – padarinys, problema – sprendimas, lyginimas) atmintinės, vertinimo ir įsivertinimo kriterijai, rašymo ir teksto kūrimo užduotys. 
SMP „Lietuvių kalba ir literatūra 9–10 (I–II) klasėms“: Rašymas ir teksto kūrimas

Informacinė medžiaga: Rašymo gebėjimų lavinimas* 

Metodinė medžiaga: Teksto kūrimas: pastraipa, rašinys, esė*; Pastraipa, pastraipos kūrimo principai*

Formuojamasis vertinimas. 

Ciklo pabaigoje taikomas apibendrinamasis vertinimas.

	III CIKLAS. ŽMOGAUS IR PASAULIO DIALOGAS

	Skaitymas, teksto supratimas ir literatūros bei kultūros pažinimas1

	8.
	Žmogaus ir pasaulio dialogas. Pagrindiniai poezijos žanrai, jų ypatumai. Poezijos analizės ir interpretacijos pagrindai
Įvairių laikotarpių lietuvių ir verstinė poezija
	8
	
	Mokiniai skaito ir nagrinėja įvairių laikotarpių poezijos kūrinius. Mokosi analizuoti ir interpretuoti poezijos tekstą: aptaria žanrą, temą, idėjas, lyrinį subjektą, jo išgyvenimus, vyksmą, laiką, erdvę, eilėraščio struktūrą ir meninę raišką. Atpažįsta ir aiškina poezijos raiškos priemones, ritmo ir rimo reikšmę, lygina poezijos kūrinius teminiu ir raiškos aspektais, sieja juos su kitų medijų tekstais, savo įžvalgas pagrindžia tekstu, cituoja, perfrazuoja, vartoja literatūros sąvokas.
	Komunikavimo, Pažinimo, Kultūrinė, Kūrybiškumo, SESG
	B2.1.3, 
B2.2.3,
B2.3.3, B2.4.3, B2.5.3, 
B2.6.3,
B2.8.3, B4.2.3
	Kultūrinis identitetas ir bendruomeniškumas: gimtoji kalba, kultūros paveldas, kultūrų įvairovė.
Asmens galios: idėjos, asmenybės. 
Darnus vystymasis: mokymasis visą gyvenimą
	32.2.4.2 rekomenduojami ir kiti pasirinkti kūriniai, garso ir vaizdo įrašai, literatūros sąvokos, analizės ir interpretacijos atmintinės, skaitymo ir teksto supratimo užduotys. 
SMP „Lietuvių kalba ir literatūra 9–10 (I–II) klasėms“: Skaitymas, teksto supratimas ir literatūros bei kultūros pažinimas

Skaitome suprasdami 9–10 klasei

Virtualios pamokos: Literatūros pamoka su poetu Rimvydu Stankevičiumi*; Mylinčių žmonių (ne)susikalbėjimas poezijoje*

Skaitmeninė biblioteka: Š. Bodleras, Paryžiaus splinas*; V. Šymborska, Eilėraščiai*

Metodinė medžiaga: Skaitymo strategijos*; Teksto suvokimas ir meninių raiškos priemonių pažinimas*; Lyrikos tekstų analizė. V. Mačernio 11 rudens soneto analizė*; H. Radauskas, Dainos gimimas*; Atidaus skaitymo ir analizės principai*

Literatūros ratai: Š. Bodleras, Piktybės gėlės; 
A. Baranauskas, Anykščių šilelis*

Formuojamasis vertinimas.

	Kalbos pažinimas

	9.
	Fonetika ir kirčiavimas. Bendrinės tarties normos. Kirčiuočių žymėjimas žodynuose. 
Praktinės kirčiavimo taisyklės ir jų taikymas
	7
	
	Mokiniai kartoja ir taiko bendrinės tarties normas, susipažįsta su kirčiuočių žymėjimu žodynuose, kirčiuoja žodžius pagal kirčiuotės pavyzdį. Taiko priešpaskutinio skiemens ir daugiskaitos naudininko taisykles, aptaria kirčio atitraukimo atvejus, įtvirtina būdvardžių su priesaga -inis, 
-inė kirčiavimą. Naudojasi kirčiavimo žodynais ir elektroninėmis kirčiuoklėmis.
	Komunikavimo, Pažinimo, Skaitmeninė
	D1.3.3, D5.3.3
	Kultūrinis identitetas ir bendruomeniškumas: gimtoji kalba, kultūrų įvairovė, medijų raštingumas.
Darnus vystymasis: mokymasis visą gyvenimą
	Kirčiavimo žodynai, elektroninis kirčiuoklis, žodynai, E.KALBA, kalbos pažinimo užduotys.
SMP „Lietuvių kalba ir literatūra 9–10 (I–II) klasėms“: Fonetika ir kirčiavimas

SMP „Lietuvių kalba 9–10 klasėms“: Fonetika; Kirčiavimas

Lietuvių kalbos raštingumo ugdymo užduotys. Diktantai

Skaitmeniniai žodynai*

„Mokomoji tarties ir kirčiavimo programa“: Ilgieji ir trumpieji balsiai rišlioje kalboje; Priebalsių derinimas pagal tarimo vietą; Kirčiavimo treniruoklis*

Formuojamasis vertinimas.

	Kalbėjimas, klausymas ir sąveika

	10. 
	Kūrybinė raiška ir interpretacija žodžiu. Balso, žodinės ir nežodinės raiškos priemonės
	2
	
	Mokiniai klausosi poezijos skaitymų, kūrinių interpretacijų ar kitų sakytinių ir multimodalių tekstų, aptaria jų raišką ir poveikį klausytojui. Pristato ir žodžiu interpretuoja pasirinktą eilėraštį, jį skaito tikslingai pasirinkdami intonaciją, toną, garsumą, tempą, neverbalines priemones. Aptaria raiškos pasirinkimus, teikia grįžtamąjį ryšį bendraklasiams.
	Komunikavimo, Kūrybiškumo, Kultūrinė, Skaitmeninė,
SESG
	A1.2.3, A2.1.3, A2.2.3, A3.1.3, A4.3.3
	Kultūrinis identitetas ir bendruomeniškumas: gimtoji kalba, kultūrų įvairovė, medijų raštingumas.
Darnus vystymasis: sveikata, sveika gyvensena, mokymasis visą gyvenimą
	Poezijos skaitymų garso ir vaizdo įrašai, poezijos tekstai, garso ir vaizdo priemonės, vertinimo ir įsivertinimo kriterijai, kalbėjimo ir klausymo užduotys.

SMP „Lietuvių kalba ir literatūra 9–10 (I–II) klasėms“: Kalbėjimas, klausymas ir sąveika

Z. Nauckūnaitė, „Iškalbos mokymas“ (171–178 p.):
Kalbėtojo balsas

Virtualios pamokos: Balso ir kalbėjimo išlaisvinimo pratimai




Formuojamasis vertinimas.

	Rašymas ir teksto kūrimas

	11.
	Kūrybinė raiška ir interpretacija raštu. Kūrybiniai bandymai ir teksto tobulinimas
	2
	
	Mokiniai, remdamiesi nagrinėtų poezijos kūrinių žanro ir raiškos ypatumais, kuria eilėraštį ar kitą pasirinktą kūrybinį tekstą (apsakymą, filmo scenarijų, knygos veikėjo dienoraštį, portretą). Eksperimentuoja su teksto forma, kalbine raiška: keičia žanrą, pasakojimo ar kalbėjimo perspektyvą, imituoja ar parodijuoja pasirinktą stilių. Redaguoja, tobulina ir pateikia sukurtą tekstą, įsivertina pagal sutartus kriterijus.
	Komunikavimo, Kūrybiškumo, Kultūrinė, Skaitmeninė, SESG
	C2.1.3, C2.2.3, C3.1.3, C3.2.3 
	Asmens galios: idėjos, asmenybės.
Kultūrinis identitetas ir bendruomeniškumas: gimtoji kalba, kultūrų įvairovė.
Darnus vystymasis: mokymasis visą gyvenimą
	Nagrinėjami poezijos kūriniai, kūrybinio rašymo pavyzdžiai, vertinimo ir įsivertinimo kriterijai, rašymo ir teksto kūrimo užduotys.

SMP „Lietuvių kalba ir literatūra 9–10 (I–II) klasėms“: Rašymas ir teksto kūrimas

Kūrybinės užduotys: Pjesės kūrimas*; Trioletas*; Novelė*; Elegija*

Virtualios pamokos: Trumpa istorija mažoje knygelėje. Kūrybinis rašymas ir dailė*







Formuojamasis vertinimas.

Ciklo pabaigoje taikomas apibendrinamasis vertinimas.

	IV CIKLAS. ŽMOGAUS VERTYBĖS

	Skaitymas, teksto supratimas ir literatūros bei kultūros pažinimas1

	12.
	Žmogaus vertybės. Įvairių laikotarpių lietuvių ir verstinė drama. Pagrindiniai žanrai, jų ypatumai; dramos analizės pagrindai
Įvairių laikotarpių lietuvių ir verstinė drama
	8
	
	Mokiniai skaito ir nagrinėja pasirinktus įvairių laikotarpių lietuvių ir verstinės dramos kūrinius ar jų ištraukas. Analizuoja dramos kūrinį: aptaria žanrą, struktūrą, temą, problemas, idėjas, konfliktą, veikėjus, jų charakterius, poelgius ir vertybes, veiksmą, laiką, erdvę ir meninę raišką. Sieja draminį kūrinį su istoriniu, socialiniu ir kultūriniu kontekstu, savo įžvalgas pagrindžia tekstu ir kitais pasirinktais šaltiniais, cituoja, perfrazuoja, vartoja literatūros sąvokas.
	Komunikavimo, Pažinimo, Kultūrinė, 
SESG
	B2.1.3, B2.2.3, B2.3.3, B2.4.3, B2.5.3, 
B2.6.3,
B2.8.3, B4.2.3
	Asmens galios: idėjos, asmenybės.
Kultūrinis identitetas ir bendruomeniškumas: kultūros paveldas, kultūrų įvairovė. Darnus vystymasis: žmogaus teisės, lygios galimybės, sveikata, sveika gyvensena
	32.2.4.3 rekomenduojami ir kiti pasirinkti kūriniai, spektaklių, filmų ir kitų interpretacijų įrašai, literatūros sąvokos, analizės klausimai, skaitymo ir teksto supratimo užduotys.
SMP „Lietuvių kalba ir literatūra 9–10 (I–II) klasėms“: Skaitymas, teksto supratimas ir literatūros bei kultūros pažinimas

Informacinė medžiaga: Kodėl režisieriai mieliau stato Šekspyro pjeses, o ne lietuvių dramaturgų kūrinius?*

Kūrinių ekranizacijos ir sceninės interpretacijos: Moljeras, Tartiufas*; J. Grušas, Barbora Radvilaitė*; Žemaitė, Trys mylimos*; Just. Marcinkevičius, Mindaugas; P. Vaičiūnas, Patriotai*
Metodinė medžiaga: Dramos kūrinio analizė*
Informacinė medžiaga: Laisvė duobėje, arba Egzistencijos absurdo akivaizdybė (A. Ambrasas, R. Midvikis „Duobė“)*

Virtualios pamokos: Apgaulės mechanizmas komedijose (Moljeras ir Žemaitė)*

Skaitmeninė biblioteka: J. Glinskis, Grasos namai*; Just. Marcinkevičius, Mindaugas*; K. Saja, Mamutų medžioklė* 

Literatūros ratai: Moljeras, Tartiufas*
Formuojamasis vertinimas.

	Kalbos pažinimas

	13.
	Morfologija ir rašyba. Visų kalbos dalių kaitybos, darybos, rašybos ir taisyklingo vartojimo kartojimas ir gilinimas
	8
	
	Mokiniai pagal poreikį kartoja ir gilina visų kalbos dalių kaitybos, darybos, rašybos ir taisyklingo vartojimo žinias. Atpažįsta ir nagrinėja kalbos dalis, taiko jų kaitybos ir darybos būdus, taisyklingai vartoja ir rašo kalbos dalių formas, taiso vartosenos ir rašybos klaidas.
	Komunikavimo, Pažinimo, 
Kultūrinė, 
SESG
	D2.1.3, D2.3.3
	Kultūrinis identitetas ir bendruomeniškumas: gimtoji kalba.
Darnus vystymasis: mokymasis visą gyvenimą, sveikata, sveika gyvensena
	Kalbos dalių kaitybos, darybos, rašybos ir vartojimo atmintinės, žodynai, E.KALBA, kalbos pažinimo ir vartojimo užduotys.
SMP „Lietuvių kalba ir literatūra 9–10 (I–II) klasėms“: Morfologija ir rašyba

SMP „Lietuvių kalba 9-10 klasėms“: Morfologija; Rašybos kartojimas

Informacinė medžiaga: Kalbos dalių sistema*

Formuojamasis vertinimas.

	Kalbėjimas, klausymas ir sąveika

	14.
	Dialogas ir vertinimas žodžiu. Pokalbis, diskusija, debatai
	2
	
	Mokiniai aptaria pokalbių, diskusijų turinį, reiškiamus požiūrius, argumentus, kalbėtojų intencijas ir raišką. Dalyvauja debatuose, diskusijose, susijusiose su nagrinėjamais kūriniais ir aktualiomis problemomis: klausia, atsako, argumentuotai pritaria arba prieštarauja, vertina ir apibendrina. Mokosi vadovauti diskusijai ir pristatyti kalbėtoją. Aptaria bendravimo etiketą ir saugumą internetinėse pokalbių svetainėse bei socialiniuose tinkluose. Aptaria tarmiško kalbėjimo galimybes ir, jeigu turi tarmę, tikslingai ją vartoja pasirinktoje bendravimo situacijoje.
	Komunikavimo, Pažinimo, Kultūrinė, 
SESG
	A1.2.3, A2.1.3, A2.2.3, A2.5.3, A4.2.3, A4.3.3
	Asmens galios: idėjos, asmenybės.
Darnus vystymasis: žmogaus teisės, lygios galimybės
	Pokalbių, diskusijų, debatų garso ir vaizdo įrašai, nagrinėjami kūriniai, diskusijos ir aktyvaus klausymo atmintinės, vertinimo ir įsivertinimo kriterijai.

SMP „Lietuvių kalba ir literatūra 9–10 (I–II) klasėms“: Kalbėjimas, klausymas ir sąveika

Informacinė medžiaga: Debatai*; Kalbos etiketas*; Bendravimo etiketas

Metodinė medžiaga: Metodas: Debatai; Debatai*























Formuojamasis vertinimas.

	Rašymas ir teksto kūrimas

	15.
	Dialogas su kultūros tekstu ir vertinimas raštu. Anotacija ir recenzija
	2
	
	Mokiniai, remdamiesi nagrinėtu dramos kūriniu ir (ar) jo scenine interpretacija, aptaria anotacijos ir recenzijos paskirtį, šių žanrų ypatumus. Pasirenka rašymo tikslą ir adresatą, planuoja ir rašo trumpą anotaciją ar recenziją, išsako ir pagrindžia savo vertinimą kūrinio medžiaga. Aptaria juodraštį, redaguoja tekstą, įsivertina pagal sutartus kriterijus.
	Komunikavimo, Pažinimo, Kultūrinė, Kūrybiškumo, 
SESG
	C1.1.3, C1.4.3, C2.1.3, C3.1.3, C3.2.3, C3.3.3
	Kultūrinis identitetas ir bendruomeniškumas: gimtoji kalba, istorinė savimonė. 
Darnus vystymasis: mokymasis visą gyvenimą, ugdymas karjerai
	Nagrinėjami dramos kūriniai, spektaklių įrašai, anotacijų ir recenzijų pavyzdžiai, vertinimo ir įsivertinimo kriterijai, rašymo, teksto kūrimo ir redagavimo užduotys.

SMP „Lietuvių kalba ir literatūra 9–10 (I–II) klasėms“: Rašymas ir teksto kūrimas

Metodinė medžiaga: Kaip rašyti recenziją ir anotaciją?*







Formuojamasis vertinimas. 
Ciklo pabaigoje taikomas apibendrinamasis vertinimas.

	V CIKLAS. ŽMOGUS IR JO PATIRTYS

	Skaitymas, teksto supratimas ir literatūros bei kultūros pažinimas1

	16.
	Žmogus ir jo patirtys. Esė. Žanro ypatumai, analizės ir interpretacijos pagrindai
Esė

	4
	
	Mokiniai skaito ir nagrinėja pasirinktą esė. Aptaria esė žanro ypatumus, temą, problemas, autoriaus požiūrį ir vertybines nuostatas, teksto struktūrą ir meninę raišką. Mokosi analizuoti ir interpretuoti esė, sieja joje išsakomas mintis su asmenine, kultūrine ir visuomenine patirtimi, savo įžvalgas pagrindžia tekstu, cituoja, perfrazuoja, vartoja literatūros sąvokas.
	Komunikavimo, Pažinimo, Kultūrinė, 
SESG
	B2.1.3, B2.4.3, B2.5.3, 
B2.6.3,
B2.8.3, B4.2.3
	Asmens galios: idėjos, asmenybės.
Kultūrinis identitetas ir bendruomeniškumas: kultūros paveldas, kultūrų įvairovė. Darnus vystymasis: žmogaus teisės, lygios galimybės
	32.2.4.4 rekomenduojami ir kiti pasirinkti esė kūriniai, garso ir vaizdo įrašai, literatūros sąvokos, analizės ir interpretacijos atmintinės, skaitymo ir teksto supratimo užduotys.
SMP „Lietuvių kalba ir literatūra 9–10 (I–II) klasėms“: Skaitymas, teksto supratimas ir literatūros bei kultūros pažinimas

Metodinė medžiaga: Esė žanras*

Skaitmeninė biblioteka: G. Radvilavičiūtė, Suplanuotos akimirkos*

Kūrinių ekranizacijos ir interpretacijos: Just. Marcinkevičius, Dienoraštis be datų*

Literatūros ratai: J. Aistis, Apie laiką ir žmones*; V. Juknaitė, Išsiduosi. Balsu*

Formuojamasis vertinimas.

	Kalbos pažinimas

	17.
	Sintaksė ir skyryba. Vientisinis ir sudėtinis sakinys. Sudėtiniai jungtukiniai sakiniai: sujungiamieji ir prijungiamieji sakiniai, jų vartojimas ir skyryba
	9
	
	Mokiniai kartoja vientisinio sakinio sandarą ir skyrybą, aiškinasi sudėtinio sakinio sąvoką, skiria jungtukinius ir bejungtukius sakinius. Nagrinėja sujungiamuosius ir prijungiamuosius sakinius, jų jungtukus ir jungiamuosius žodžius, pagrindinį ir priklausomąjį šalutinį dėmenį, šalutinių sakinių rūšis, pažyminio šalutinį sakinį, kelių šalutinių dėmenų ryšius ir laipsnius, taiko skyrybos taisykles.
	Komunikavimo, Pažinimo, 
SESG
	D3.1.3, D3.3.3
	Kultūrinis identitetas ir bendruomeniškumas: gimtoji kalba.
Darnus vystymasis: mokymasis visą gyvenimą
	Sakinių nagrinėjimo schemos, sudėtinių sujungiamųjų ir prijungiamųjų sakinių pavyzdžiai, skaitmeniniai kalbos ištekliai, kalbos pažinimo, rašymo ir redagavimo užduotys.

SMP „Lietuvių kalba ir literatūra 9–10 (I–II) klasėms“: Sintaksė ir skyryba

SMP „Lietuvių kalba 9-10 klasėms“: Sintaksė ir skyryba

Metodinė medžiaga: Lietuvių kalbos skyryba: taisyklės, komentarai, patarimai*

Informacinė medžiaga: Sakinys. Sakinių rūšys*; Sudėtinis sakinys*





Formuojamasis vertinimas.

	Kalbėjimas, klausymas ir sąveika

	18.
	Požiūrio raiška ir argumentavimas žodžiu. Argumentuojamoji kalba
	2
	
	Mokiniai klausosi sakytinių tekstų, aptaria jų temą, problemą, pagrindinę mintį, argumentus, kalbėtojo intencijas, raišką ir poveikį klausytojui. Pasirinkę aktualų klausimą formuluoja tezę ir pagrindinius teiginius, parenka argumentus, planuoja ir sako trumpą argumentuotą kalbą. Vertina kitų argumentų tinkamumą, pritaria ar prieštarauja, klausia ir apibendrina.
	Komunikavimo, Pažinimo, Kultūrinė, 
Pilietiškumo,
SESG
	A1.2.3, A2.1.3, A2.2.3, A2.5.3, A4.2.3, A4.3.3
	Kultūrinis identitetas ir bendruomeniškumas: gimtoji kalba, kultūrų įvairovė, kultūros paveldas. 
Asmens galios: idėjos, asmenybės.
Darnus vystymasis: sveikata, sveika gyvensena, aplinkos tvarumas
	Argumentuojamųjų kalbų, pokalbių ar interviu garso ir vaizdo įrašai, nagrinėjami esė tekstai, vertinimo ir įsivertinimo kriterijai, kalbėjimo ir klausymo užduotys.
SMP „Lietuvių kalba ir literatūra 9–10 (I–II) klasėms“: Kalbėjimas, klausymas ir sąveika

Z. Nauckūnaitė, „Iškalbos mokymas“ (36–68 p.): Monologinio kalbėjimo mokymas 









Formuojamasis vertinimas.

	Rašymas ir teksto kūrimas

	19.
	Požiūrio raiška ir argumentavimas raštu. Esė 
	2
	
	Mokiniai pasirenka su nagrinėtais tekstais, asmenine ar visuomenine patirtimi susijusią problemą ar klausimą, renka ir sistemina medžiagą, formuluoja pagrindinę mintį, teiginius ir argumentus. Kuria esė, nuosekliai plėtoja savo požiūrį, argumentus sieja su asmenine patirtimi, nagrinėtais kūriniais ir kitais tinkamais šaltiniais. Aptaria juodraštį, redaguoja tekstą ir įsivertina pagal sutartus kriterijus.
	Pažinimo, Kūrybiškumo, 
Kultūrinė,
Pilietiškumo, SESG
	C1.1.3, C1.4.3, C2.1.3, C3.1.3, C3.2.3 
	Kultūrinis identitetas ir bendruomeniškumas: gimtoji kalba, kultūrų įvairovė. 
Asmens galios: idėjos, asmenybės
	Nagrinėjami esė ir kitų žanrų tekstai, argumentavimo pavyzdžiai, informacijos šaltiniai, žodynai, vertinimo ir įsivertinimo kriterijai, rašymo, teksto kūrimo ir redagavimo užduotys. 
SMP „Lietuvių kalba ir literatūra 9–10 (I–II) klasėms“: Rašymas ir teksto kūrimas

Metodinė medžiaga: Z. Nauckūnaitė (2002). „Teksto komponavimas: rašymo procesas ir tekstų tipai“*; 
Z. Nauckūnaitė (2020), „Argumentavimas: didaktiniai aspektai“ (18–30 p.): 
Argumentavimas*; Teksto kūrimas: pastraipa, rašinys, esė*

Informacinė medžiaga: Kaip rašyti esė?; Rašytinio teksto kūrimas*

Formuojamasis vertinimas. 

Ciklo pabaigoje taikomas apibendrinamasis vertinimas.

	VI CIKLAS. ŽMOGUS IR ISTORINĖ ATMINTIS

	Skaitymas, teksto supratimas ir literatūros bei kultūros pažinimas1

	20.
	Žmogus ir istorinė atmintis. Dokumentinė literatūra. Meniškumo ir dokumentiškumo santykis tekste, analizės pagrindai
D. Grinkevičiūtė, „Lietuviai prie Laptevų jūros“ (ištraukos)
	5
	
	Mokiniai aptaria dokumentinės literatūros specifiką, turinį ir raišką, skaito ir nagrinėja tekstą, aptaria meniškumo ir dokumentiškumo santykį, žmogaus patirtį istorinių įvykių kontekste, istorines ir socialines realijas, kūrinio aktualumą, savo įžvalgas grindžia tekstu, sieja su skaitymo ir kultūrine patirtimi, cituoja, perfrazuoja, vartoja literatūros sąvokas. Lygina istorinių įvykių aiškinimą istorijos moksle, bendruomenės atmintyje ir dokumentinės literatūros kūrinyje.
	Komunikavimo, Pažinimo, Kultūrinė, Pilietiškumo, SESG
	B2.1.3, B2.3.3, B2.4.3, B2.8.3, B3.1.3, B4.2.3
	Kultūrinis identitetas ir bendruomeniškumas: kultūros paveldas, kultūrų įvairovė, istorinė savimonė.
Asmens galios: idėjos, asmenybės.
Darnus vystymasis: mokymasis visą gyvenimą, sveikata, sveika gyvensena
	32.2.4.5. D. Grinkevičiūtės knygos „Lietuviai prie Laptevų jūros“ ištraukos, garso ir vaizdo įrašai, istorinį ir kultūrinį kontekstą pristatanti informacinė ir vaizdinė medžiaga, literatūros sąvokos, skaitymo ir teksto supratimo užduotys.

SMP „Lietuvių kalba ir literatūra 9–10 (I–II) klasėms“: Skaitymas, teksto supratimas ir literatūros bei kultūros pažinimas

Skaitmeninė biblioteka: D. Grinkevičiūtė, Lietuviai prie Laptevų jūros*

Knygų ir kūrėjų pristatymas: Grinkevičiūtė*; Dalia (filmas apie D. Grinkevičiūtę)

Literatūros ratai: 
D. Grinkevičiūtė, Lietuviai prie Laptevų jūros*


Formuojamasis vertinimas.

	Kalbos pažinimas

	21.
	Sintaksė ir skyryba. Sudėtiniai bejungtukiai sakiniai. Jų vartojimas ir skyryba. Vientisinių ir sudėtinių sakinių sintaksinio nagrinėjimo ir skyrybos apibendrinimas
	6
	
	Mokiniai nagrinėja sudėtinius bejungtukius sakinius, aiškinasi prasminius jų dėmenų santykius, mokosi taisyklingai juos vartoti ir skirti. Nagrinėja vientisinius ir įvairių rūšių sudėtinius sakinius, lygina jų sandarą ir dėmenų jungimo būdus, taiko skyrybos taisykles.
	Komunikavimo, Pažinimo,
SESG
	D3.1.3, D3.3.3
	Kultūrinis identitetas ir bendruomeniškumas: gimtoji kalba, kultūrų įvairovė, medijų raštingumas.
Darnus vystymasis: mokymasis visą gyvenimą, ugdymas karjerai
	Sintaksinio nagrinėjimo schemos, skaitmeniniai kalbos ištekliai, kalbos pažinimo ir redagavimo užduotys.

SMP „Lietuvių kalba ir literatūra 9–10 (I–II) klasėms“: Sintaksė ir skyryba

SMP „Lietuvių kalba 9-10 klasėms“: Sintaksė ir skyryba

Specialieji moduliai: Sintaksė ir skyryba






Formuojamasis vertinimas.

	Kalbėjimas, klausymas ir sąveika

	22.
	Kritinis informacijos ir šaltinių vertinimas. Interviu, pristatymas ir kritinis klausymas
	2
	
	Mokiniai klauso sakytinių ar multimodalių tekstų, aptaria jų turinį, reiškiamus požiūrius, argumentus, kalbėtojų intencijas ir poveikį adresatui. Remdamiesi kriterijais vertina informacijos šaltinių tinkamumą, patikimumą ir informacijos tikslumą, lygina keliuose šaltiniuose pateiktą informaciją, atpažįsta stereotipus ir manipuliacijas, ironiją, sarkazmą ir paslėptas užuominas, skiria adresato ir adresanto interesus. Aptaria interviu paskirtį, klausimų formulavimą, bendravimo etiką ir kritišką klausymąsi, rengia, ima ar duoda interviu. Remdamiesi nagrinėjamu kūriniu ir kitais šaltiniais pristato informaciją, komentuoja pasirinktą medžiagą, atsako į klausimus, vertina kitų pristatymus.
	Komunikavimo, Pažinimo, Skaitmeninė, Kultūrinė, Pilietiškumo
	A1.1.3, A1.2.3, A2.1.3, A2.2.3, A2.4.3, A4.2.3, A4.3.3,
B1.4.3
	Kultūrinis identitetas ir bendruomeniškumas: kultūrų įvairovė, istorinė savimonė, medijų raštingumas. 
Asmens galios: idėjos, asmenybės.
Darnus vystymasis: ugdymas karjerai
	Interviu ir pristatymo pavyzdžiai, garso ir vaizdo įrašai, interviu ir pristatymo atmintinės, vertinimo ir įsivertinimo kriterijai, kalbėjimo ir klausymo užduotys.

SMP „Lietuvių kalba ir literatūra 9–10 (I–II) klasėms“: Kalbėjimas, klausymas ir sąveika

Z. Nauckūnaitė, „Iškalbos mokymas“ (57–62 p.): Interviu

Interviu pavyzdys: A. Marčėno interviu LRT: Visų gerų poetų poezijos centras – klaida*; Interviu su R. Bučinskyte*

Virtualios pamokos: Kaip parengti kokybišką pristatymą?*

Informacinė medžiaga: Interviu; Interviu (pristatymas)*; J. Mažylė, „Informaciniai žurnalistiniai tekstai ir jų žanrai“ (57–75 p.): 
Interviu
















Formuojamasis vertinimas.

	Rašymas ir teksto kūrimas

	23.
	Asmeniniai ir dalykiniai tekstai. Žanro pasirinkimas pagal tikslą, adresatą ir komunikavimo situaciją
	2
	
	Mokiniai aptaria asmeninių ir dalykinių tekstų paskirtį, žanrą, rašymo tikslą, adresatą ir komunikavimo situaciją. Remdamiesi nagrinėtu kūriniu, savo patirtimi ir kitais šaltiniais kuria pasirinktą tekstą: laišką, dienoraščio įrašą, straipsnį, interviu, su literatūros kūriniu susijusį rašinį, anotaciją, charakteristiką, autobiografiją, motyvacinį laišką, apžvalgą, recenziją ar refleksiją. Planuoja, rengia juodraštį, aptaria, redaguoja tekstą ir įsivertina savo rašymo pažangą.
	Komunikavimo, Kūrybiškumo, Kultūrinė, Pažinimo, Skaitmeninė, SESG
	C1.1.3, C2.1.3, C3.1.3, C3.2.3,
C3.3.3
	Kultūrinis identitetas ir bendruomeniškumas: kultūrų įvairovė, istorinė savimonė, medijų raštingumas.
Darnus vystymasis: ugdymas karjerai, sveikata, sveika gyvensena
	Asmeninių ir dalykinių tekstų pavyzdžiai (laiškas, dienoraštis, straipsnis, interviu, rašinys, anotacija, charakteristika, autobiografija, motyvacinis laiškas), žanrų ir teksto planavimo atmintinės, vertinimo ir įsivertinimo kriterijai, rašymo ir tekstų kūrimo užduotys.
SMP „Lietuvių kalba ir literatūra 9–10 (I–II) klasėms“: Rašymas ir teksto kūrimas

Užduotys: Autobiografija*

Informacinė medžiaga: 
Rašytinio teksto kūrimas*;
Dalykinis elektroninis laiškas*

Metodinė medžiaga: Kaip rašyti recenziją ir anotaciją?*



Formuojamasis vertinimas. 

Ciklo pabaigoje taikomas apibendrinamasis vertinimas.

	VII CIKLAS. KARTOJIMAS IR APIBENDRINIMAS

	24.
	Kartojimas ir apibendrinimas
	4
	
	Mokiniai kartoja ir apibendrina 9 (I gimnazijos) klasėje įgytas žinias. Aptaria sakytinius ir multimodalius tekstus, skaito ir nagrinėja grožinius bei negrožinius tekstus, taiko analizės ir interpretacijos pagrindus, tinkamai vartoja literatūros sąvokas. Atlieka integruotas užduotis, naudojasi žodynais, skaitmeniniais kalbos ištekliais. Parengia atlikto darbo (tyrimo) ataskaitą, pateikia rezultatus ir išvadas.
	Komunikavimo, Pažinimo, Kultūrinė, Kūrybiškumo, Skaitmeninė, SESG
	A2.1.3, A4.2.3, B2.1.3, B2.8.3, B4.2.3, C1.3.3, C2.1.3, C3.1.3, C3.2.3, D2.1.3, D5.3.3
	Kultūrinis identitetas ir bendruomeniškumas: gimtoji kalba, kultūros paveldas, medijų raštingumas.
Darnus vystymasis: mokymasis visą gyvenimą.
	Grožiniai ir negrožiniai tekstai, garso ir vaizdo įrašai, žodynai ir skaitmeniniai ištekliai, E.KALBA, atlikto darbo (tyrimo) ataskaitos struktūros atmintinė, vertinimo ir įsivertinimo kriterijai, integruotos kartojimo ir apibendrinimo užduotys.
SMP „Lietuvių kalba ir literatūra 9–10 (I–II) klasėms“: pagal kartojamą turinį pasirinktos įsivertinimo, kūrybinės užduotys ir mokomieji žaidimai. 

Lietuvių kalbos raštingumo ugdymo užduotys. Diktantai

Skaitome suprasdami 9–10 klasei

Informacinė medžiaga: Kalbos tiriamojo darbo etapai*

Formuojamasis vertinimas.
Ciklo pabaigoje taikomas apibendrinamasis vertinimas.

	25.
	Ką išmokau per šiuos metus? Refleksija ir įsivertinimas
	1
	
	Mokiniai įsivertina klausymo, kalbėjimo, skaitymo, rašymo ir kalbos pažinimo gebėjimus. Įvardija, ką išmoko, kuo įgytos žinios yra naudingos ir prasmingos, aptaria veiksmingiausius
mokymosi būdus, įsivertina savo pažangą ir numato, ką reikėtų tobulinti. Apmąsto savo skaitymo patirtį, planuoja tolesnę skaitymo veiklą, išsikelia asmeninius skaitymo tikslus.
	Pažinimo, Komunikavimo, 
SESG
	A4.1.3, B4.5.3, C3.3.3
	Darnus vystymasis: mokymasis visą gyvenimą, sveikata, sveika gyvensena
	Įsivertinimo kriterijai, refleksijos klausimai, sakinių pradžios, skaitymo ir mokymosi tikslų formulavimo klausimai, mąstymo žemėlapis, refleksijos ir įsivertinimo užduotys.

















Formuojamasis vertinimas. 





1 32.2.3. Tekstų atranka. Renkantis kūrinius, rekomenduojama išlaikyti pusiausvyrą tarp lietuvių ir verstinės literatūros, tarp klasikinių ir šiuolaikinių kūrinių, atskleisti mokiniams temų ir žanrų įvairovę. 
Nuorodos žiūrėtos 2026-08-25.
